Ahmeti: Në qeveri të ftohet fituesi
Kryetari i BDI-së thotë se kryeministri i ardhëshëm duhet të respektojë vullnetin e shumicës së shqiptarëve në Maqedoni
Zoti Ahmeti mendon se shqiptarët janë shumë të interesuar që të dalin në zgjedhje, ndërkohë që shpreson se të gjithë aktivistët dhe faktorët në zgjedhjet e së dielës do të kontribuojnë për zgjedhje të drejta dhe të lira. Ai thotë se nuk duhet pretenduar që këto do të jenë "zgjedhje skandinave", por një standard i këtillë i duhet Maqedonisë nëse ajo dëshiron të shkojë përpara. Zoti Ahmeti është i bindur se kjo gjë nuk do të ndodhë sepse askush, sipas tij, nuk do të lejojë që të bëhen eksperimente me Maqedoninë. thotë ai. Kryetari i BDI-së Ahmeti, lidhur me parapëlqimet e shfaqura kohë më parë të kryeministrit në dorëheqje Nikolla Gruevski se, nëse i fiton zgjedhjet ashtu siç pritet, do të dëshironte përsëri Partinë Demokratike Shqiptare në koalicionin qeveritar, thotë se nuk dëshiron që shqiptarët të ndahen në të preferueshëm dhe të papreferueshëm siç ndodhte më parë me Millosheviçin kur shqiptarët cilësoheshin në të ndershëm dhe të pandreshëm apo me Gligorovin, shqiptarë lojalë dhe jolojalë. Zoti Ahmeti e quan këtë një deklaratë të ngutshme të zotitGruevski. thotë ai duke shtuar se vërtetë ligji nuk e përcakton këtë gjë por nuk e përcakton as domosdoshmërinë që në qeveri të ketë parti shqiptare. Për të pasur një qeveri funskionale, thekson zoti Ahmeti, duhet të respektohet vullneti i shqiptarëve, ndërkohë që nënvizon se nga viti 2001 e këndej janë krijuar rrethana të reja në Maqedoni. Zoti Ahmeti thekson nevojën e domosdoshme që të kihet konsensus politik dhe etnik. thotë drejtuesi i Bashkimit Demokratik për Integrim, duke shpresuar se këto gjëra nuk do t'i përsëriten Maqedonisë. Zoti Ahmeti thotë se partia e tij e realizon atë që e premton dhe këtë nuk e bëjnë, sipas tij, kundërshtarët politik të BDI-së. Lidhur me njohjen e pavarësisë së Kosovës nga ana e Maqedonisë, Ali Ahmeti është i vetëdijshëm se duhet të kalojë një periudhë e nevojshme kohore deri sa të formohen institucionet shtetërore pas zgjedhjeve të 1 qershorit, ndërsa e quan një çështje që domosdo kërkon zgjidhje: thotë z. Ali Ahmeti.